Shalom! Olen Jonathan Hessen.
Eetris on Iisraeli uudiste erisaade Põhja-Iisraelis toimunud
hävitava loodusõnnetuse teemal, kus tuli hävitas 5 miljonit puud,
6000 hektarit maad ja tappis samas ka 42 inimest.
Minuga on stuudios Jeruusalemma Õigusinistituudi (JIJ) asutaja
ja peaadvokaat Calev Mayers, kes viibis eile sündmuskohal
ja räägib meile olukorrast.
- Aitäh saatesse tulemast. - Aitäh kutsumast.
Käisime põhjas ja mind kummitas kirjakoht,
mis õhutas trööstima Siioni leinajaid, andes neile laubaehte tuha asemele.
Tulekahju oli Iisraeli kaasaegse ajaloo raskeim loodusõnnetus.
Tahtsin teada, mida saame teha tulekahjus kõige enam kannatanud
inimeste heaks.
Käisime tulekahju toimumispaiga südames, kus hävines täielikult
500 kodutu lapse küla, kellest 100 on orvud.
Neil lastel ei ole muud kodu ja kogu nende vähene varandus hävines.
Tahame koguda raha sõpradelt ja toetajatelt kogu maailmas,
et aidata neid lapsi, lasteküla ja aidata taastada nende kodu.
- Nad kaotasid kõik. Neil pole kuhugi minna.
JIJ algatas nende aitamiseks toetuskampaania.
Mis on JIJ nägemus antud juhtumi puhul?
- JIJ nägemus on anda neile ilu tuha asemele.
Tahaksime, et täna tuhas ja varemeis küla taastataks
ning uus oleks veel parem kui eelmine.
Samas ei ole lastel praegu kuskil elada.
Mitmed ümbruskonna rajoonid ja külad on nad ajutiselt adopteerinud.
Inimesed püüavad hoolega kahjusid taastada.
Käisime põlenud hoonete raamatukogus, arvutitoas
ja õpperuumides, mis täielikult hävinesid, nii et tööd on palju.
- Rääkisid ka kohalike inimestega.
Räägi oma kogemuse põhjal, mis seal täpselt toimus?
- Kõike pole võimalik isegi videopildiga väljendada.
Autost välja astudes oli õhus tugev, kibe, lämmatav suitsuhais.
Eile sadas seal veidi vihma, kuid tuhast tõusis ikka veel suitsu.
Varemete vahel jalutamine ja inimestega kohtumine
puudutas mu südant.
Lastekodu juhtidel on südames aidata Iisraeli perekonnata lapsi
ja see on väga eriline paik.
Paljud küla lapsed on juudid - immigrandid Etioopiast,
Brasiiliast ja mujalt.
Kohtasin ka põgenikest lapsi Guineast ja Sudaanist,
kelle illegaalidest vanemad lahkusid Iisraelist ja jätsid nad maha.
Oli nii juute, araablasi kui teisi rahvusi.
Nad elasid kõik rõõmsa perena koos selles õitsvas külas,
millest on järgi vaid tuhk ja varemed.
Infrastruktuur ja administratsioon on siiski veel alles.
Seal on pered ja abielupaarid, kes elasid lastekülas
ja hoolitsesid emade-isadena oma laste kõrvalt nendegi laste eest.
Ka nende kodud ja varandus hävinesid leekides.
- Nad püüdsid luua seal peretunnet ja nüüd on see haihtunud.
- Tahame aidata seda võimalikult kiiresti taastada.
Palume oma toetajail ja sõpradel maailmas minna meie kodulehele,
kus saab annetada krediitkaardiga ja pangaülekandega.
Tahaksin koguda vähemalt pool miljonit dollarit,
et saaksime hoolitseda kõige pakilisemate vajaduste eest -
riided, hügieenitarbed, mööbel,
ja seejärel remondiks vajalikud ehitusmaterjalid.
Seegi summa katab vaid minimaalsed kulud,
kuid teeme, mida suudame. Iga sent on abiks.
- Rääkisid lasteküla juhatajaga. Mida kuulsid?
- Kõige hämmastavam oli kohata selle hävingu keskel
imelisi, pühendunud, hoolivaid inimesi,
kes lõid neile lastele perekonna.
Vaatame intervjuud lastekodu juhi Susan Weil'iga.
Hinnanguliselt hävines 35-40% külast.
Hävines neli suurt lastekodu hoonet,
kus elas umbes 30 last.
See siin on väiksemate kõikjalt maailmast pärinevate laste kodu,
kes on kaotanud oma pered.
Siin elas koos töötajatega 11 last.
Lapsed usaldavad meid ja teavad, et nendega saab kõik korda.
Kõige raskemalt mõjutas tulekahju meie küla ansankievo'id -
ebaametlikke haridustöötajaid, kes elavad külas
ja teevad 18-20 tundi ööpäevas tööd.
Nad on kohal hommikul vara ja esindavad laste jaoks
positiivset vanemlikku kuvandit.
Üheksa peret - enamasti töötab siin mees, vahel ka naine,
kelle abikaasad on andnud oma elust 5-7 aastat oma 3-5 lapse kõrvalt,
kaotasid kõik, mis neil majas olid: raamatud, perekonnapildid jne.
Siinse kodu lapsed kaotasid oma perekondade pildid.
Üheksa sellist perekodu hävinesid täielikult.
Viis perekodu hävinesid osaliselt,
hävines raamatukogu.
Mõned toredad töötajad tegelevad programmidega,
koristavad prahti, taastavad elektriühendusi.
Kõik kaablid ja telefoniühendused hävinesid ja püüame neid taastada.
Samal ajal peame hankima ajutised kodud neile, kes siin elavad,
hoolitsema laste eest, kes elavad väljaspool küla.
Luban kõigile, kes te meid vaatate, et kasutame iga sendi ja naela
parimal võimalikul viisil, et taastata kõigi kindlustunne.
Iga sent läheb laste heaks.
See on meie missioon, milleks vajame teie abi.
Loodame, et olete meiega.
- Need olid väga liigutavad sõnad.
Tahan pöörduda nüüd vaatajate poole. Vaadake oma südamesse ja annetage!
Kui soovite aidata, annetage Jeruusalemma Õigusinstituudile,
kes algatas nende laste heaks kampaania,
et taastada neile tulekahjus kaotatud perekeskkond.
Aitäh vaatamast! Aitäh saatesse tulemast, Calev!
Olen Jonathan Hessen. Kena õhtujätku!
Kohtumiseni homme kell 21.00 Iisraeli uudistes!
Tõlge: Monika Jaaguri
israelnews@tv7.fi